Arent M. Henriksen

Arent Mikal Henriksen (1946–2024) var en norsk politiker (SV). 

Han startet sin politiske karriere i Arbeidernes ungdomsfylking og var medlem av landsstyret i 1968 til 1969 og 1972 til 1973. Han involverte seg i Folkebevegelsen mot norsk medlemskap i Fellesmarkedet og ble sekretær der. Han ble også en lokal leder i Trondheim for Arbeiderbevegelsens Informasjonskomité mot norsk medlemskap i EEC (AIK). Han sluttet seg til de deler av AIK som gikk fra Arbeiderpartiet til det nydannete partiet Demokratiske Sosialister som inngikk i Sosialistisk Valgforbund ved valget i 1973 og fra 1975 sammensluttet i Sosialistisk Venstreparti.Sturla Bjerkaker: Arent M. Henriksen (1946-2024)'' - Minneord i Aftenposten 17. des. 2024 Henriksen var vekselvis leder og nestleder i Trondheim SV 1977–1979 og representerte partiet i bystyret 1979–1983.

Han ble innvalgt på Stortinget som representant for SV fra Sør-Trøndelag i perioden 1973 til 1977, og var da den yngste representanten. Han ble så innvalgt til Trondheim bystyre i perioden 1977 til 1983, og ble igjen innvalgt til Stortinget i perioden 1981 til 1989.Tidligere stortingsrepresentant Arent M. Henriksen er død - adressa.no/NTB 11. nov 2024Han var SVs finanspolitiske talsmann i denne tiden.

Etter dette gikk Henriksen inn i lokalpolitikken i Bjugn, der han ble innvalgt i kommunestyret i 1991. Han var ordfører i Bjugn i perioden 1995–1999. I forbindelse med folkeavstemningen om EU i 1994 gjorde han det klart at han var for norsk medlemskap. I 2000 meldte han seg inn i Arbeiderpartiet.

Han var utdannet lærer og arbeidet etter hvert som generalsekretær i Norges Fiskarlag 1989-1992, direktør Fosen mek. verksted 1992-1995, leder av Børsrådet ved Oslo Børs 1994-1997, formann i styret for Norges Statsbaner 1996-2000 og seniorrådgiver/direktør i SIVA – Selskapet for industrivekst 1999-2007.

 1985–1989 medlem i Finanskomitéen
 1985–1989 varamedlem i Valgkomitéen
 1981–1985 medlem i Finanskomitéen
 1973–1977 medlem i Kirke- og undervisningskomitéen
 1973–1977 medlem i Forsvarskomitéen
 1973–1977 medlem i Fullmaktskomitéen

 Referanser 

 Eksterne lenker 

 Arnt M. Henriksen - Store norske leksikon 

Kategori:Stortingsrepresentanter fra SV
Kategori:Stortingsrepresentanter for Sør-Trøndelag
Kategori:Stortingsrepresentanter 1973–1977
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:SV-ordførere i Sør-Trøndelag
Kategori:Ordførere i Bjugn
Kategori:Personer fra Sørfold kommune